Тым, хто не мае мінімальнага 15-гадовага (або ўстаноўленага для асобных катэгорый 5-гадовага) стажу работы з выплатай абавязковых страхавых узносаў, сацыяльная пенсія са студзеня 2015 года будзе назначацца на 5 гадоў пазней: мужчынам — пасля дасягнення ўзросту 65 гадоў, жанчынам — 60 гадоў. Гэтыя змяненні не закранаюць сацыяльна слабаабароненыя катэгорыі (дзяцей-інвалідаў, інвалідаў, у тым ліку інвалідаў з дзяцінства, дзяцей у выпадку страты карміцеля).